RESOLUCIÓN do 20 de abril de 2010, da Dirección Xeral de Saúde Pública e Planificación, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 10/05/2010

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Sanea Control, S.L., de acordo coas seguintes bases:
Primeira.-Denominación do curso.
Curso para a capacitación de aplicadores/manipuladores de produtos biocidas. Nivel básico.
Segunda.-Entidade organizadora.
Sanea Control, S.L.
Terceira.-Data.
Os días 20, 21 e 22 de maio de 2010.
Cuarta.-Lugar de celebración.
Instalacións da entidade Sanea Control, S.L.
Avda. Mahía, 106 baixo, 15220 Bertamiráns (A Coruña).
Quinta.-Número de prazas.
25 alumnos.
Sexta.
Dirixido a todo o persoal auxiliar das empresas que apliquen e/ou manipulen produtos biocidas.
Sétima.-Criterios de selección.
Por rigorosa orde de recepción de inscricións.
Oitava.-Presentación de solicitudes.
Solicitude segundo o modelo anexo I.
Novena.-Programa.
*Día 20-5-2010:
10.00-12.30 h.
Introdución. Lexislación.
Praguicidas. Descrición e xeneralidades.
12.30-14.00 h.
Xeneralidades sobre pragas ambientais e da industria alimentaria.
15.30-18.15 h.
Métodos de loita antivectorial.
18.15-19.30 h.
Técnicas de aplicación de praguicidas.
*Día 21-5-2010:
10.00-11.30 h.
Hixiene e seguridade no manexo e aplicación de praguicidas.
11.30-13.15 h.
Praguicidas e ambiente. Problemas. Destrución de envases.
13.15-14.00 h.
Preparación de disolucións de produtos.
15.30-17.00 h.
Preparación de disolucións de produtos. Interpretación de pictogramas e etiquetas de praguicidas.
17.00-18.30 h.
Prevención, diagnóstico e primeiros auxilios na intoxicación por praguicidas.
18.30-19.30 h.
Riscos para o home derivados do uso dos praguicidas.
*Día 22-5-2010:
09.30-10.45 h.
Técnicas de aplicación de praguicidas.
10.45-12.00 h.
Boas prácticas de almacenamento de praguicidas.
12.00-13.15 h.
Exercicios prácticos.
13.15-14.30 h.
Avaliación tipo test.
Décima.-Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e en caso de superalas expedirá o certificado correspondente con que poderá solicitar á Dirección Xeral de Saúde Pública e Planificación da Consellería de Sanidade, o carné de aplicador/manipulador de biocidas, nivel básico.
Santiago de Compostela, 20 de abril de 2010.
Sagrario Pérez Castellanos
Directora xeral de Saúde Pública e Planificación
ANEXO I
Ficha de solicitude de inscrición
Curso para a capacitación de aplicacadores/manipuladores e produtos biocidas. Nivel básico.
Entidade organizadora: Sanea Control, S.L.
Datas: os días 20, 21 e 22 de maio de 2010.
Lugar de celebración do curso: instalacións da entidade Sanea Control, S.L.
Avd. Mahía, 106 baixo. 15220 Bertamiráns (A Coruña).
Duración: 20 horas teórico/prácticas e 1 hora de avaliación.
Horario: días 20 e 21 de maio de 10.00-14.00 h e de 15.30-19.30 h. O día 22 de maio de 9.30-14.30 h.
Nº de prazas: 25 alumnos.
Presentación de solicitudes: enviarase a ficha de inscrición xunto cunha copia do DNI, fotografía tamaño carné e xustificante de pagamento a Sanea Control, S.L., avda. da Mahía, 106, baixo, 15220 Bertamiráns, Ames (A Coruña). Teléfono: 981 88 69 24/639 60 63 81. Fax: 881 24 29 45.
Correo electrónico: saneacontrol@yahoo.es.
Criterio de selección: por rigorosa orde de recepción da solicitude.
Ver referencia pdf "08700D009P059.PDF"